rejauldu/bengali-wikipedia huggingface dataset:
বটুকেশ্বর দত্ত  (১৮ নভেম্বর ১৯১০ - ২০ জুলাই ১৯৬৫) ছিলেন উনিশ শতকের শূন্য দশকের একজন বাঙালি ব্রিটিশবিরোধী বিপ্লবী এবং ভারতীয় মুক্তিযোদ্ধা। ১৯২৯ সালের ৮ এপ্রিল ভগৎ সিংয়ের সাথে নয়া দিল্লীর কেন্দ্রীয় সংসদ ভবনে  বোমা ফাটানোর জন্য তিনি বিখ্যাত ছিলেন। তারা পরিকল্পনা মোতাবেক দুটি বোমা ফেলেন, যাতে কারো কোনো ক্ষতি না হয়। ফরাসী নৈরাজ্যবাদী বিপ্লবী বৈলেয়ন্টের মতোই ভগৎ সিংহের বক্তব্য ছিল 'বধিরকে শোনাতে উচ্চকণ্ঠ প্রয়োজন'। বটুকেশ্বর দত্ত ও তিনি ইস্তাহার ছড়িয়ে দেন নিজেদের বক্তব্যের সমর্থনে, স্লোগান দেন এবং শান্তভাবে গ্রেপ্তারবরণ করেন।  জন্ম ও প্রারম্ভিক জীবন  বটুকেশ্বর দত্তের জন্ম  ব্রিটিশ ভারতের অধুনা  পশ্চিমবঙ্গের বর্তমানে পূর্ব বর্ধমান জেলার খণ্ডঘোষ থানার ওঁয়াড়ি গ্রামে। পিতা গোষ্টবিহারী দত্ত। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৪৪৮,  ছোটবেলায় গ্রামে তিনি 'মোহন' নামে পরিচিত ছিলেন। জন্মের পর কিছুদিন ওঁয়াড়ি গ্রামে থাকার পর  পিতা কর্মসূত্রে উত্তরপ্রদেশের কানপুরে গেলে বটুকেশ্বর তার সঙ্গে যান। ১৯২৫ খ্রিস্টাব্দে সেখানে থেকেই ম্যাট্রিক পাশ করেন। সেখানেই তিনি বিপ্লবী চন্দ্রশেখর আজাদ ও ভগৎ সিং এর সংস্পর্শে আসেন এবং  ভারতের স্বাধীনতা আন্দোলনে যুক্ত হন। বিপ্লবী দলে যোগ দিয়ে দল সংগঠনে প্রথমে আগ্রায়, পাঞ্জাব ও অন্যান্য স্থানে যান। তাদের সংগঠনের নাম ছিল হিন্দুস্তান সোশ্যালিস্ট রিপাবলিকান অ্যাসোসিয়েশন। কানপুরে কলেজে পড়ার সময় বিপ্লবী চন্দ্রশেখর আজাদ ও ভগৎ সিং এর সংস্পর্শে আসেন এবং বিপ্লবী রাজনীতিতে যোগ দেন। বিপ্লবী সদস্যদের নিকট বি.কে নামে পরিচিত ছিলেন বটুকেশ্বর দত্ত।   জেল জীবন  গ্রেপ্তারের পর বিস্ফোরক আইন ভঙ্গ ও হত্যা প্রচেষ্টার দায়ে তাদের বিরুদ্ধে মামলার প্রহসন করে ব্রিটিশ সরকার। জেলে তিনি এবং ভগৎ সিং ভারতীয় রাজনৈতিক জেলবন্দিদের সাথে নোংরা আচরণের বিরুদ্ধে ও রাজবন্দীর অধিকারের দাবীতে এক ঐতিহাসিক অনশনের উদ্যোগ  শুরু করেন এবং তাদের জন্য কিছু অধিকার আদায়ে সক্ষম হন।Bhagat Singh Documents Hunger-strikers' Demands এই অনশনে শহীদ হন বিপ্লবী যতীন দাস। ১৯৩৮ খ্রিষ্টাব্দে বটুকেশ্বর মুক্তি পেলেও বাংলায়, পাঞ্জাবে এবং উত্তরপ্রদেশে তাঁর প্রবেশ নিষিদ্ধ হয়। ১৯৪২ সালে আবার গ্রেপ্তার করে তাকে অন্তরীন রাখা হয় ৩ বছর। তিনি হিন্দুস্তান সমাজপ্রজাতান্ত্রিক সংস্থার একজন সদস্য ছিলেন।   মৃত্যু  এই সর্বস্বত্যাগী বিপ্লবীর শেষ জীবন বেদনাদায়ক ও মর্মান্তিক। টিবি রোগাক্রান্ত হওয়ায় জেল থেকে মুক্তি পেলেও স্বাধীন ভারতে তার মূল্যায়ন হয়নি, দারিদ্রের সাথে লড়াই করে জীবন কেটেছে। স্বাধীনতার পর বিবাহ করে বিহারের পাটনায় বসবাস করতেন। সরকারি সাহায্য বা সম্মান বিশেষ কিছু পাননি। জীবিকা নির্বাহের তাগিদে পরিবহণ ব্যবসা করতেন। ২০ জুলাই ১৯৬৫ দিল্লীর একটি হাসপাতালে প্রায় লোকচক্ষুর অন্তরালে তার মৃত্যু হয়।   তথ্যসূত্র   বিষয়শ্রেণী:১৯১০-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:বর্ধমান জেলার ব্যক্তি বিষয়শ্রেণী:পশ্চিমবঙ্গের বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:যাবজ্জীবন কারাদণ্ডে দণ্ডিত ভারতীয় বন্দি
আল-আন্দালুস মসজিদ () হলো মালাগা, আন্দলুসিয়া, স্পেনের আরোইও দেল কোয়ার্টো শহরের নিকটে অবস্থিত মসজিদ।   স্থাপত্য  মসজিদটি ৪,০০০ বর্গমিটার এবং এর দুটি প্রবেশপথ রয়েছে, একটি পুরুষদের জন্য এবং অন্যটি মহিলাদের জন্য। এর একটি কিন্ডারগার্টেন, ২০০ জনের একটি অডিটোরিয়াম, তিনটি প্রার্থনা কক্ষ, শ্রেণিকক্ষ, গ্রন্থাগার রয়েছে এবং আরবি ক্লাসগুলো অন্যান্য সেবার মধ্যে শেখানো হয়। মসজিদটিতে ১,০০০ মুসল্লির স্থান সংকুলান হয় যা এটিকে ইউরোপের বৃহত্তম মসজিদগুলোর মধ্যে একটি করে তুলেছে।  মসজিদের মিনারটি ২৫ মিটার উঁচু।   চিত্রশালা    তথ্যসূত্র    বহিঃসংযোগ    beautifulmosque.com-এ আল-আন্দালুস মসজিদ   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:স্পেনের মসজিদ বিষয়শ্রেণী:স্পেনের সুন্নি মসজিদ
থাম্ব|350px|যেসব দেশে আদর্শ গেজ রেলওয়ে অধিক ব্যবহৃত হয় সেগুলোকে চিত্রে  রংয়ে দেখানো হয়েছে। আদর্শ-গেজ রেলপথ হচ্ছে ১,৪৩৫ মি.মি. প্রশস্ত ট্রাক গেজের রেলপথ। একে স্টিফেনসন গেজ (জর্জ স্টিফেনসনের নাম অনুসারে), আন্তর্জাতিক গেজ, ইউআইসি গেজ, ইউনিফর্ম গেজ, নরমাল গেজ ও ইউরোপিয়ান গেজ (ইউরোপে) নামেও ডাকা হয়। আদর্শ গেজ বিশ্বের সবচেয়ে বেশি ব্যবহৃত ট্র্যাক গেজ। এটি সারাবিশ্বে প্রায় ৫৫% রেলপথে ব্যবহৃত হয়। রাশিয়া, ফিনল্যান্ড, পর্তুগাল ও উজবেকিস্তান ব্যতীত সকল দেশের উচ্চগতির রেলপথে এই গেজ ব্যবহৃত হয়।  সারাবিশ্বে আদর্শ গেজে দুটি রেলের ভেতরের দিকের অংশের মধ্যবর্তী দূরত্ব ১৪৩৫ মি.মি. নির্ধারিত করা হয়েছে। তবে যুক্তরাষ্ট্রে ও কিছু ঐতিহ্যবাহী ব্রিটিশ রেলপথে এর ব্যতিক্রম দেখা যায়, যেখানে এই দূরত্বকে ইউ.এস. কাস্টমারি একক বা ইম্পেরিয়াল একক দ্বারা প্রকাশ করা হয় "চার ফুট সাড়ে আট ইঞ্চি" হিসেবে। Thirty-Seventh Congress Session III Chap CXII March 3, 1863 Retrieved on 2019-01-08.   ইতিহাস  রেলপথের বিকাশ ও প্রসার হওয়ার সাথে সাথে যেসব প্রধান সমস্যা দেখা যায়, তার মধ্যে একটি হলো ট্র্যাক গেজ (রেলদ্বয়ের ভেতরের দিকের মধ্যে দূরত্ব বা প্রস্থ) নির্বাচন। বিভিন্ন রেলপথ বিভিন্ন গেজ ব্যবহার করত, এবং যেখানে ভিন্ন গেজের রেলপথ মিলিত হতো, যেখানে "গেজ ব্রেক" দেখা দিতো। তখন এক গেজের ট্রেন থেকে লোড নিয়ে আরেক গেজের ট্রেনে স্থানান্তর করতে হতো যা একটি সময়সাপেক্ষ ও ব্যয়বহুল প্রক্রিয়া। এই সমস্যার সমাধানের জন্য বিশ্বের একটি বৃহৎ অংশ আদর্শ-গেজ রেলওয়ে ব্যবহার করা শুরু করে।   তথ্যসূত্র   বিষয়শ্রেণী:নাম অনুযায়ী ট্র্যাক গেজ বিষয়শ্রেণী:আকার অনুযায়ী ট্র্যাক গেজ বিষয়শ্রেণী:আদর্শ গেজ রেলপথ
মুহাম্মদ সাদিক সানজরানি (; জন্ম: ১৪ এপ্রিল ১৯৭৮) একজন পাকিস্তানি রাজনীতিবিদ যিনি বেলুচিস্তান থেকে এসেছেন এবং পাকিস্তানের সিনেটের ৮ম  চেয়ারম্যান। তিনি ২০১৮ সালের ১২ মার্চ পাকিস্তানের সিনেটের সদস্য ও চেয়ারম্যান হিসেবে শপথ নেন। এবং তার মেয়াদ শেষ হয় ১৫ ফেব্রুয়ারি ২০২৪। তিনি পাকিস্তানের সিনেটের সর্বকনিষ্ঠ ও প্রথম চেয়ারম্যান যিনি বেলুচিস্তান প্রদেশের লোক। তিনি সুশিক্ষিত সানজরানি উপজাতির লোক।  প্রাথমিক জীবন ও শিক্ষা সানজরানি ১৯৭৮ সালের ১৪ এপ্রিল পাকিস্তানের বেলুচিস্তানের নক কুন্দিতে জন্মগ্রহণ করেন।  তিনি নক কুন্দি থেকে প্রাথমিক শিক্ষা লাভ করেন এবং তারপর ইসলামাবাদে চলে যান যেখানে তিনি তার ডিগ্রি সম্পন্ন করেন।  রাজনৈতিক জীবন  সানজরানি তার রাজনৈতিক জীবন শুরু করেন ১৯৯৮ সালে তৎকালীন প্রধানমন্ত্রী নওয়াজ শরিফের দলের সমন্বয়ক হিসেবে যেখানে তিনি ১৯৯৯ সালের পাকিস্তানি অভ্যুত্থান পর্যন্ত দায়িত্ব পালন করেন।  ২০০৮ সালে, তিনি প্রধানমন্ত্রীর কার্যালয়ে প্রধানমন্ত্রীর ইউসুফ রাজা গিলানি অভিযোগ সেলের ইনচার্জ নিযুক্ত হন যেখানে তিনি পাঁচ বছর ছিলেন।  ২০১৮ সালের পাকিস্তান সিনেট নির্বাচনে বেলুচিস্তান থেকে সাধারণ আসনে স্বতন্ত্র প্রার্থী হিসেবে সানজরানি পাকিস্তানের সিনেটে নির্বাচিত হন। তিনি ২০১৮ সালের ১২ মার্চ সিনেটর হিসেবে শপথ নেন। একই দিনে তিনি পাকিস্তানের সিনেটের ৮ম চেয়ারম্যান নির্বাচিত হন। তিনি মোট ১০৩টি ভোটের মধ্যে ৫৭টি ভোট পান এবং পাকিস্তান মুসলিম লীগ (এন) এর প্রার্থী রাজা জাফর উল হককে পরাজিত করেন যিনি ৪৬টি ভোট পেয়েছিলেন। সানজরানিকে পাকিস্তান পিপলস পার্টি, মুত্তাহিদা কওমি মুভমেন্ট, পাকিস্তান তেহরিক-ই-ইনসাফ এবং বেলুচিস্তান ও ফেডারেল শাসিত উপজাতীয় অঞ্চলের স্বতন্ত্র সিনেটররা চেয়ারম্যান পদে ভোট দিয়েছিলেন। তিনি সিনেটের প্রথম চেয়ারম্যান হন যিনি বেলুচিস্তান প্রদেশের এবং ৩৯ বছর বয়সে সিনেটের সর্বকনিষ্ঠ চেয়ারম্যান হন। সিনেটের চেয়ারম্যান নির্বাচিত হওয়ার আগে তিনি পাকিস্তানের রাজনৈতিক বর্ণালীতে তুলনামূলকভাবে কম পরিচিত ব্যক্তিত্ব ছিলেন।  ২০১৮ সালের সেপ্টেম্বরে, সানজরানি আজারবাইজানের জাতীয় পরিষদের ১০০তম বার্ষিকীর প্রাক্কালে ভাষণ দিয়েছিলেন।  ২০১৯ সালের ১ আগস্ট তাকে সিনেটের চেয়ারম্যানের পদ থেকে অপসারণের জন্য সিনেটে বিরোধী দলগুলি একটি অনাস্থা প্রস্তাব পেশ করেছিল। ৬৪ জন সিনেটরের সমর্থনে সিনেটে প্রস্তাবটি পেশ করা হয়েছিল। অনাস্থা প্রস্তাব পাস হতে পারেনি কারণ বিরোধী দলগুলো মাত্র ৫০টি ভোট সংগ্রহ করেছিল, যা প্রস্তাবটি পাসের চেয়ে ৩টি ভোট কম ছিল। অনাস্থা ভোটে টিকে থাকার পর সানজরানি পাকিস্তানের সিনেটের চেয়ারম্যান পদে রয়েছেন। এটি পিটিআই সরকারের জোটের একটি সুস্পষ্ট বিজয় এবং চেয়ারম্যানের প্রতি সিনেটরদের আস্থার নিশ্চিতকরণ হিসাবে দেখা হয়েছিল।  ২০২১ সালের ১২ মার্চ, তিনি তার প্রতিদ্বন্দ্বী সৈয়দ ইউসুফ রাজা গিলানিকে পরাজিত করে পাকিস্তানের সিনেটের চেয়ারম্যান হিসেবে পুনরায় নির্বাচিত হন।  ২০২২ সালের ১১ এপ্রিল, তিনি রাষ্ট্রপতি আরিফ আলভির অসুস্থতার কারণে ভারপ্রাপ্ত রাষ্ট্রপতি হিসাবে শাহবাজ শরিফের কাছ থেকে শপথ নেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:পাকিস্তানের সিনেট সদস্য বিষয়শ্রেণী:পাকিস্তান সিনেটের চেয়ারম্যান বিষয়শ্রেণী:বালুচ ব্যক্তি বিষয়শ্রেণী:পাকিস্তানের রাষ্ট্রপতি
জাভেরীয়া খান (; ; জন্ম: ১৪ মে ১৯৮৮) হলেন একজন পাকিস্তানি আন্তর্জাতিক মহিলা ক্রিকেটার। তিনি মুলত পাকিস্তান জাতীয় মহিলা দলের একজন অন্যতম অল-রাউন্ডার হিসেবে খেলে থাকেন। এছাড়াও তিনি ২০০৯ সালের আইসিসি নারী বিশ্বকাপ দলেও খেলেছেন। তিনি আন্তর্জাতিক এবং ঘরোয়া উভয় পর্যায়ে অসাধারণ নৈপুণ্য প্রদর্শন করেছেন। http://www.espncricinfo.com/ci/content/player/346680.html   খেলোয়াড়ী জীবন   একদিনের আন্তর্জাতিক  জাভেরীয়ার একদিনের আন্তর্জাতিক খেলায় অভিষেক হয় শ্রীলঙ্কা দলের বিরুদ্ধে ৬ মে ২০০৮ সালে দক্ষিণ আফ্রিকা।   এশিয়ান গেমস  জাভেরীয়ার ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অংশ ছিলেন।Khalid, Sana to lead Pakistan in Asian Games cricket event onepakistan. 29 September 2010. Retrieved 10 October 2010.   আরও দেখুন   কাইনাত ইমতিয়াজ   তথ্যসূত্র    বহিঃসংযোগ   ইএসপিএন ক্রিকইনফো  ক্রিকেট আর্কাইভ  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:করাচির নারী ক্রিকেটার বিষয়শ্রেণী:মুহাজির ব্যক্তি বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী
দীনেশ দেববর্মা (১৯১৮, সালেমা - ২৮ নভেম্বর ২০০৭, আগরতলা) People's Democracy. Comrade Dinesh Debbarma Passes Away  ছিলেন ভারতের ত্রিপুরা রাজ্যের একজন কমিউনিস্ট রাজনীতিবিদ। ১৯৭৭ সালের ত্রিপুরা বিধানসভা নির্বাচনে দাঁড়ানোর সময় দেববর্মা প্রথম দলের প্রতিনিধিত্ব করেছিলেন। তিনি ১৯৭৭ থেকে ১৯৯৩ পর্যন্ত টানা তিনবার নির্বাচনে জয়ী হন। তিনি ১৯৭৮ ও ১৯৮৩ সালে দুই মেয়াদে মন্ত্রী ছিলেন।   কর্মজীবন  দেববর্মার জন্ম কমলপুর মহকুমার মহারানীতে এক অনগ্রসর আদিবাসী গ্রামে।People's Democracy. Comrade Dinesh Debbarma Passes Away  রাজার শাসনামলে দশরথ দেব কর্তৃক সূচিত জনশিক্ষা আন্দোলনে তিনি নিমজ্জিত হন। ১৯৫০ সালে তিনি ভারতের কমিউনিস্ট পার্টির সদস্য হন, তিনি রাজ্যে গঠনের পর থেকে পার্টির রাজ্য কাউন্সিলের সদস্য ছিলেন। তিনি ১৯৪৮ সালে ত্রিপুরা রাজ্য উপজাতি গণমুক্তি পরিষদের অন্যতম প্রতিষ্ঠাতা সদস্য ছিলেন। ১৯৬৪ সালে পার্টিতে বিভক্ত হয়ে তিনি ভারতের কমিউনিস্ট পার্টি (মার্কসবাদী) এর পক্ষে ছিলেন। মৃত্যুর আগ পর্যন্ত তিনি সিপিআই(এম) এর রাজ্য কমিটির সদস্য ছিলেন। তিনি ত্রিপুরায় প্রথম বামফ্রন্ট সরকারের সময় পঞ্চায়েত ও গ্রামীণ উন্নয়ন মন্ত্রী ছিলেন, তাঁর আমলে রাজ্যে প্রথমবারের মতো পঞ্চায়েত নির্বাচন গোপন ব্যালটে অনুষ্ঠিত হয়েছিল। ছয় বছরেরও বেশি সময় তিনি মাটির নিচে কাটিয়েছেন।   আরো দেখুন    দশরথ দেব  ত্রিপুরা জনশিক্ষা সমিতি  গণমুক্তি পরিষদ   তথ্যসূত্র   বিষয়শ্রেণী:ত্রিপুরা বিধানসভার সদস্য ১৯৮৩-১৯৮৮ বিষয়শ্রেণী:ত্রিপুরা বিধানসভার সদস্য ১৯৭৭-১৯৮৩ বিষয়শ্রেণী:ত্রিপুরী ব্যক্তি বিষয়শ্রেণী:ত্রিপুরার ব্যক্তি বিষয়শ্রেণী:২০০৭-এ মৃত্যু বিষয়শ্রেণী:১৯১৮-এ জন্ম বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:অপর্যালোচিত অনুবাদসহ পাতা
চার্লস ফাদার স্টোওয়েল ম্যারিয়ট (; জন্ম: ১৪ সেপ্টেম্বর, ১৮৯৫ - মৃত্যু: ১৩ অক্টোবর, ১৯৬৬) স্টকপোর্টের হিটন মুর এলাকায় জন্মগ্রহণকারী বিশিষ্ট ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণ করেছিলেন। প্রথম-শ্রেণীর ক্রিকেটে ল্যাঙ্কাশায়ার, কেমব্রিজ বিশ্ববিদ্যালয় ও কেন্টের প্রতিনিধিত্ব করেছেন চার্লস ম্যারিয়ট। তবে জন্ম নিবন্ধন বহিতে তার নাম চার্লি স্টোওয়েল ম্যারিয়ট লিপিবদ্ধ করা হয়েছিল।   প্রারম্ভিক জীবন  ১৯২০ ও ১৯৩০-এর দশকে অন্যতম সেরা লেগ ব্রেক ও গুগলি বোলার ছিলেন তিনি। ল্যাঙ্কাশায়ারে জন্মগ্রহণকারী ম্যারিয়ট আয়ারল্যান্ডের সেন্ট কলম্বিয়া বিদ্যালয়ে অধ্যয়ন করেন। ল্যাঙ্কাশায়ারে ফিরে এসে ১৯১৯ সালে প্রথমবারের মতো প্রথম-শ্রেণীর ক্রিকেটে অংশ নেন। এরপর তিনি কেমব্রিজে চলে যান। ১৯২০ ও ১৯২১ সালে ব্লুজ লাভ করেন। কেমব্রিজের পর ডালউইচ কলেজে ক্রিকেট বিষয়ে শিক্ষকতা করেন। এরফলে ১৯২৪ থেকে ১৯৩৭ সময়কালে বিদ্যালয়ের ছুটির দিনগুলোয় কেন্ট কাউন্টি ক্রিকেট দলের পক্ষে খেলার সুযোগ পেতেন।   আন্তর্জাতিক ক্রিকেট  ঘরোয়া প্রথম-শ্রেণীর ক্রিকেটে ক্রমাগত সাফল্য লাভের প্রেক্ষিতে ১৯৩৩ সালে সফরকারী ওয়েস্ট ইন্ডিজের বিপক্ষে খেলার জন্য ৩৭ বছর বয়সে তাকে ইংল্যান্ড ক্রিকেট দলের সদস্য মনোনীত করা হয়। প্রথম ইনিংসে ৫/৩৭ ও দ্বিতীয় ইনিংসে ৬/৫৯ লাভ করেন। ফলশ্রুতিতে ওয়েস্ট ইন্ডিজ দল মাত্র দুইদিন ও দশ মিনিটেই ইনিংস ও ১৭ রানে পরাজিত হয়। কিন্তু ঐ টেস্টের পর তিনি আর কোন টেস্টে অংশ নেননি। একমাত্র এক টেস্টের বিস্ময়কারী হিসেবে সাত উইকেটের বেশি উইকেট পেয়েছেন।  কিন্তু ফিল্ডার ও ব্যাটসম্যানরূপে তিনি কম সফল ছিলেন। প্রথম-শ্রেণীর ক্রিকেটে সর্বমোট ৫৭৪ রান তোলেন অথচ উইকেট পেয়েছিলেন ৭১১টি। ম্যারিয়ট দুইবার বিদেশ সফর করেন। প্রথমবার ১৯২৪-২৫ মৌসুমে সম্মানীয় লিওনেল টেনিসন ও দ্বিতীয়বার ১৯৩৪-৩৫ মৌসুমে ডগলাস জারদিনের নেতৃত্বে এমসিসি দলের সাথে ভারত সফরে যান।   তথ্যসূত্র    আরও দেখুন   জে. জে. ফেরিস  এক টেস্টের বিস্ময়কারী  টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা  টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা   বহিঃসংযোগ      Scorecard of Charles Marriott's only Test match   বিষয়শ্রেণী:১৮৯৫-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:এস. বি. জোয়েল একাদশের ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:জেন্টলম্যান অব ইংল্যান্ডের ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:ফ্রি ফরেস্টার্সের ক্রিকেটার বিষয়শ্রেণী:ব্রিটিশ হোম গার্ডের সৈনিক বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:হিটন মুরের ব্যক্তি বিষয়শ্রেণী:ল্যাঙ্কাশায়ার ফুসিলিয়ার্সের কর্মকর্তা বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:পিটারহাউস, কেমব্রিজের প্রাক্তন শিক্ষার্থী বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
সুলতান হোসেন খান (১৯২৫-৪ জুলাই ২০১৫) বাংলাদেশী বিচারপতি যিনি বাংলাদেশ সুপ্রীম কোর্টের হাইকোর্ট বিভাগের বিচারক ও বাংলাদেশের চতুর্থ প্রধান নির্বাচন কমিশনার ছিলেন। তিনি ছিলেন দুর্নীতি দমন কমিশনের প্রথম চেয়ারম্যান।   প্রাথমিক জীবন  সুলতান হোসেন খান ১৯২৫ সালে ঝালকাঠির রাজাপুরে জন্মগ্রহণ করেন।   কর্মজীবন  সুলতান হোসেন খান ১৩ মার্চ  ১৯৭৮ সালে সুপ্রিম কোর্টের হাইকোর্ট বিভাগের বিচারপতি হিসেবে নিয়োগ পেয়ে  ১ জানুয়ারি ১৯৯০ সালে অবসরে যান। তিনি ১৭ ফেব্রুয়ারি ১৯৯০ সালে প্রধান নির্বাচন কমিশনার হিসেবে নিয়োগ পেয়ে ২৪ ডিসেম্বর ১৯৯০ সাল পর্যন্ত দায়িত্ব পালন করেন। ২১ নভেম্বর ২০০৪ সালে তিনি দুর্নীতি দমন কমিশনের প্রথম চেয়ারম্যান হিসেবে নিয়োগ পেয়ে ১০ ফেব্রুয়ারি ২০০৭ সালে পদত্যাগ করেন। তিনি বাংলাদেশ প্রেস কাউন্সিলের চেয়ারম্যান ছিলেন।   মৃত্যু  সুলতান হোসেন খান ৪ জুলাই ২০১৫ সালে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন। ঝালকাঠির রাজাপুরে তাকে সমাহিত করা হয়।   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০১৫-এ মৃত্যু বিষয়শ্রেণী:রাজাপুর উপজেলার ব্যক্তি বিষয়শ্রেণী:২০শ শতাব্দীর বাংলাদেশী বিচারক বিষয়শ্রেণী:বাংলাদেশের প্রধান নির্বাচন কমিশনার বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী বিষয়শ্রেণী:দুর্নীতি দমন কমিশনের (বাংলাদেশ) চেয়ারম্যান বিষয়শ্রেণী:ঝালকাঠি জেলার আইনজীবী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ১৪:২৬, ৬ আগস্ট ২০২৩ (ইউটিসি) কাদেরিয়া তাহেরিয়া দাখিল মাদ্রাসা   – (অপসারণের প্রস্তাবনা দেখুনলগ দেখুন) () ফাকা নিবন্ধ, নতুন প্রতিষ্ঠান! স্বয়ংক্রিয়ভাবে উল্লেখযোগ্য নয়! ~ Deloar Akram (আলাপ • অবদান • লগ) ০৮:০৮, ৩১ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আদিত্য-এল১ (, আদিত্য়্অ, , ) এক পরিকল্পিত করোনাগ্রাফি মহাকাশযান যা সূর্যের বায়ুমণ্ডলকে পর্যবেক্ষণ করবে। ভারতীয় মহাকাশ গবেষণা সংস্থা (ইসরো) সহ বিভিন্ন ভারতীয় গবেষণা প্রতিষ্ঠান এর নকশা ও নির্মাণের সঙ্গে যুক্ত। একে সূর্য–পৃথিবী র চারিদিকে এক বলয় কক্ষপথে স্থাপিত করা হবে। সেখানে এটি সূর্যের বায়ুমণ্ডল, সৌরঝড়, এবং পৃথিবীর পরিবেশে এর প্রভাব পর্যবেক্ষণ করবে। আদিত্য-এল১ সূর্য পর্যবেক্ষণের জন্য ভারতের প্রথম মহাকাশ অভিযান, এবং ২৬ আগস্ট ২০২৩-এ এই মহাকাশযানকে মেরু উপগ্রহ উৎক্ষেপণ যানে (পিএসএলভি) করে উৎক্ষেপণ করা হবে।   অভিযানের উদ্দেশ্য  আদিত্য এল ১ এর প্রধান বিজ্ঞানের উদ্দেশ্যগুলি হল:   সৌর উপরের বায়ুমণ্ডলের গতিবিদ্যা (ক্রোমোস্ফিয়ার এবং করোনা)  ক্রোমোস্ফিয়ারিক এবং করোনাল গরম করার অধ্যয়ন, আংশিকভাবে আয়নিত প্লাজমার পদার্থবিদ্যা, করোনাল ভর ইজেকশনের সূচনা (CMEs) এবং ফ্লেয়ারের বিনিময়  ইন-সিটু পার্টিকেল এবং প্লাজমা এনভায়রনমেন্টের পর্যবেক্ষণ, সূর্য থেকে কণার গতিবিদ্যা অধ্যয়নের জন্য ডেটা সরবরাহ করা  সৌর করোনার পদার্থবিদ্যা এবং এর তাপ প্রক্রিয়া  করোনাল এবং করোনাল লুপ প্লাজমা নির্ধারণ: তাপমাত্রা, বেগ, ঘনত্ব, বিকাশ, গতিশীলতা এবং CME এর উত্স  একাধিক স্তরে (ক্রোমোস্ফিয়ার, বেস এবং এক্সটেন্ডেড করোনা) প্রক্রিয়াগুলির ক্রম নির্ধারণ যা সৌর বিস্ফোরণের ঘটনা ঘটায়  সৌর করোনায় চৌম্বক ক্ষেত্র টপোলজি এবং পরিমাপ.NM  মহাকাশ আবহাওয়ার চালক (সৌর বায়ুর উৎপত্তি, রচনা এবং গতিবিদ্যা   ইতিহাস  জানুয়ারি ২০০৮-এ অ্যাডভাইজরি কমিটি ফর স্পেস রিসার্চ প্রথম আদিত্য মহাকাশযানের প্রস্তাব করেছিল। প্রথমদিকে একে করোনাগ্রাফ সহ এক ছোট  কৃত্রিম উপগ্রহ হিসেবে কল্পনা করা হয়েছিল, যা  নিম্ন পৃথিবী কক্ষপথে (লিও) সৌর করোনার পর্যবেক্ষণ করবে। ২০১৬–১৭ আর্থিক বর্ষের জন্য পরীক্ষামূলক বাজেট  বরাদ্দ করা হয়েছিল। তখন থেকে আদিত্য-এল১ অভিযানের উদ্দেশ্য প্রসারিত হয়েছিল এবং ২০১৮ সালে একে এক সম্পূর্ণ সৌর ও মহাকাশ পরিবেশ মানমন্দির হিসেবে পরিকল্পিত করা হয়েছে, যাকে সূর্য ও পৃথিবীর মাঝের লাগ্রঁজ বিন্দু L1-এ স্থাপন করা হবে। সুতরাং মহাকাশ অভিযানটির নাম "আদিত্য-এল১" রাখা হয়েছিল। , উৎক্ষেপণ খরচ বাদ দিয়ে এই অভিযানের জন্য বরাদ্দ খরচ ।   আরও দেখুন   পার্কার সোলার প্রোব   তথ্যসূত্র    বহিঃসংযোগ     বিষয়শ্রেণী:২০২৩-এ ভারত বিষয়শ্রেণী:ভারতের কৃত্রিম উপগ্রহ বিষয়শ্রেণী:সূর্যে অভিযান বিষয়শ্রেণী:ইসরোর মহাকাশযান বিষয়শ্রেণী:বলয় কক্ষপথ ব্যবহারকারী মহাকাশযান বিষয়শ্রেণী:২০২৩-এ মহাকাশ যাত্রা
কে তুমি নন্দিনী? হলো একটি ভারতীয় বাংলা চলচ্চিত্র, যা ২০১৯ সালের ২৬ এপ্রিলে মুক্তি পেয়েছে। এই চলচ্চিত্রটি পরিচালনা করেছেন পথিকৃৎ বসু। এই চলচ্চিত্রে অভিনয় করেছেন বনি সেনগুপ্ত ও রূপশা মুখোপাধ্যায়।   কাহিনী সংক্ষেপ  একজন উচ্চাকাঙ্ক্ষী মেডিকেল ছাত্রী নন্দিনী।সে আবিরের প্রেমে পাগল হয়।আবির আংশিক কৃষক, মার্শাল আর্ট শিক্ষক এবং সকলের একজন ভালোবাসার মানুষ।  কিন্তু আবীর কি কখনো তার জন্য নন্দিনীর অনুভূতির প্রতিদান দেবে?   অভিনেতা/অভিনেত্রী   আবির-বনি সেনগুপ্ত  নন্দিনী-রূপশা মুখোপাধ্যায়  সায়নী ঘোষ  নন্দিনীর বাবা-শংকর চক্রবর্তী  সৌরভ দাস অপরাজিতা আঢ্য রুদ্রনীল ঘোষ  গৌরব চ্যাটার্জি  সায়ন্তনী গুহঠাকুরতা   কলা কুশলী    সম্পাদক-মহম্মদ কালাম  কোরিগ্রাফার-বাবা যাদব  লেখক-অন্বয় মুখার্জী  সঙ্গীত -অম্লান চক্রবর্তী  সিনেমাটোগ্র্যাফার-ইন্দ্রনাথ ম্যারিক   সংগীত    তথ্যসূত্র   বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:পথিকৃৎ বসু পরিচালিত চলচ্চিত্র   বহিঃসংযোগ   আইএমডিবিতে কে তুমি নন্দিনী
বিপস্যনা আন্দোলন বলতে আধুনিক বর্মী থেরবাদ বৌদ্ধধর্মের শাখাকে বোঝায় যেটি প্রবাহ প্রবেশ পেতে এবং বৌদ্ধ শিক্ষাগুলিকে সংরক্ষণ করার জন্য "খালি অন্তর্দৃষ্টি" (সুখ-বিপস্যনা) প্রচার করে, যা ১৯৫০ সাল থেকে ব্যাপক জনপ্রিয়তা লাভ করে, এবং এর পশ্চিমা সিদ্ধান্তমুলকের কাছে যা ১৯৭০ এর দশকে জনপ্রিয় হয়েছে, যা আরও ধ্যান-ভিত্তিক মননশীলতা  আন্দোলনের জন্ম দিয়েছে।Erik Braun (2014), Meditation en Masse. How colonialism sparked the global Vipassana movement, tricycle  বিপস্যনা আন্দোলনের শিকড় ঊনবিংশ শতাব্দীতে, যখন থেরবাদ বৌদ্ধধর্ম পশ্চিমা আধুনিকতা দ্বারা প্রভাবিত হয়েছিল, এবং কিছু ভিক্ষু ধ্যানের বৌদ্ধ অনুশীলন পুনরুদ্ধার করার চেষ্টা করেছিল। ভাষ্যের উপর ভিত্তি করে, লেডি সায়াদাও সাধারণ মানুষের জন্য বিপস্যনা ধ্যানকে জনপ্রিয় করেছেন, সমথ শেখানো এবং সতীপত্থানের অনুশীলনের উপর জোর দেওয়া বিপস্যনা অস্তিত্বের তিনটি চিহ্ন অধিগ্রহণ করার জন্য বোধোদয় প্রবর্তন এবং প্রবাহে প্রবেশকারী হওয়ার প্রধান উপায় হিসেবে।  এটি বিংশ শতাব্দীতে ঐতিহ্যবাহী থেরবাদ দেশগুলিতে মহাসি সায়াদাও দ্বারা ব্যাপকভাবে জনপ্রিয় হয়েছিল, যিনি "নতুন বর্মী সতীপত্থান পদ্ধতি" প্রবর্তন করেন। মহাসি সায়াদাও, সত্য নারায়ণ গোয়েঙ্কা এবং অন্যান্য বর্মী শিক্ষক। কেউ কেউ থাই বৌদ্ধ শিক্ষকদের সাথেও অধ্যয়ন করেছেন, যারা ভাষ্যমূলক ঐতিহ্যের বেশি সমালোচক এবং সমথ ও বিপস্যনার যোগদান অনুশীলনের উপর জোর দেন।  'মার্কিন বিপস্যনা আন্দোলন' সমসাময়িক মার্কিন বৌদ্ধ শিক্ষকদের অন্তর্ভুক্ত করে যেমন জোসেফ গোল্ডস্টেইন, তারা ব্রাচ, গিল ফ্রন্সডাল, শ্যারন সালজবার্গ, রুথ ডেনিসন, শিনজেন যাং এবং জ্যাক কর্নফিল্ড।  এই শিক্ষকদের বেশিরভাগই কঠোর বর্মী পদ্ধতির সাথে থাই পদ্ধতির সাথে একত্রিত করেন, এবং অন্যান্য বৌদ্ধ ও অ-বৌদ্ধ ধারণা ও অনুশীলনগুলিকে তাদের বিস্তৃত প্রশিক্ষণ এবং বৌদ্ধ উৎসগুলির প্রতি তাদের সমালোচনামূলক পদ্ধতির কারণে। এবং যখন নতুন বর্মী পদ্ধতি কঠোরভাবে থেরবাদ অভিধম্ম ও বিশুদ্ধিমগ্গের উপর ভিত্তি করে, তখন পশ্চিমা শিক্ষকরা তাদের অনুশীলনকে ব্যক্তিগত অভিজ্ঞতার উপর ভিত্তি করে এবং সূত্তগুলির উপর ভিত্তি করে, যা তারা আরও পাঠ্য-সমালোচনামূলক উপায়ে গ্রহণ করে।  কিছু পশ্চিমা অ-সন্ন্যাসী পণ্ডিতদের মতে, সাম্প্রতিক বিকাশ হলে এই উপলব্ধি যেটি ঝানা, যেমন নিকায় এ বর্ণিত হয়েছে, এটি একাগ্রতা-ধ্যানের রূপ নয়, বরং উচ্চতর সচেতনতা ও সাম্যের প্রশিক্ষণ, যা বৌদ্ধ পথের সমাপ্তি গঠন করে।   তথ্যসূত্র    উৎস  মুদ্রিত উৎস                                   (from author website at Dept. of Buddhist Studies, UC Berkeley)              ওয়েব-উৎস   আরও পড়ুন  কার্যকর  Seeking the Heart of Wisdom: The Path of Insight Meditation. Joseph Goldstein & Jack Kornfield (2001 Reissue) Shambhala.   Beyond the Breath: Extraordinary Mindfulness Through Whole-Body Vipassana. (2002) Marshall Glickman. Tuttle Publishing. .  Journey to the Center: A Meditation Workbook. Matthew Flickstein and Bhante Henepola Gunaratana. (1998) Wisdom Publications. .  In this Very Life Sayadaw U Pandita, In this Very Life  পটভূমি এবং নতুন উন্নয়ন        পাণ্ডিত্যপূর্ণ          বহিঃসংযোগ   Patrick Pranke, On saints and wizards: Ideals of human perfection and power in contemporary Burmese Buddhism  Theravāda Spirituality in the West  বিষয়শ্রেণী:বৌদ্ধ সংগঠন
শতাব্দী: খ্রিস্টপূর্ব ৪র্থ | খ্রিস্টপূর্ব ৩য় | খ্রিস্টপূর্ব ২য় | খ্রিস্টপূর্ব ১ম | ০ | ১ম | ২য় | ৩য় | ৪র্থ | ৫ম | ৬ষ্ঠ | ৭ম | ৮ম | ৯ম | ১০ম | ১১শ | ১২শ | ১৩শ | ১৪শ | ১৫শ | ১৬শ | ১৭শ | ১৮শ | ১৯শ | ২০শ | ২১শ
বাতিঘর একটি বাংলাদেশি বই প্রকাশনা প্রতিষ্ঠান এবং গ্রন্থবিপণি। ২০০৫ সালে বাংলাদেশের চট্টগ্রাম শহরে এর যাত্রা শুরু হয়। ২০০৯ সালের দিকে বাতিঘর আত্মপ্রকাশ করে প্রকাশনা সংস্থা হিসেবে। বাতিঘর এযাবৎ ইতিহাস, সাহিত্য, চারুকলা, সাক্ষাৎকার এবং  জার্নাল বিষয়ে দেড়শোর অধিক বই প্রকাশ করেছে। বর্তমানে চট্টগ্রাম, ঢাকা, সিলেট এবং রাজশাহীতে বাতিঘরের শাখা রয়েছে। ২০২৩ সালের হিসেবে বাতিঘরে ২,৫০০ প্রকাশনা সংস্থার প্রায় লক্ষাধিক বইয়ের সংগ্রহ রয়েছে।  ইতিহাস থাম্ব|বাম|একুশে গ্রন্থমেলা ২০২৪, চট্টগ্রাম। thumb|বাতিঘর পরিদর্শনে মার্কিন রাষ্ট্রদূত আর্ল আর মিলার।  ২০০৫ সালের ১৭ জুন চট্টগ্রামের চেরাগি পাহাড়ে ১০০ বর্গফুটের একটি বইয়ের দোকান হিসেবে বাতিঘর যাত্রা শুরু করে। ২০২১ সালে চট্টগ্রাম প্রেস ক্লাব ভবনের নিচতলায় স্থানান্তরিত হয়ে এটি বিশদ পরিসরে কার্যক্রম চালু করে। জাহাজ সাদৃশ এই দুই হাজার বর্গফুটের বইবিপণিটির নকশা করেছেন শাহীনূর রহমান। ২০১৭ সালের ডিসেম্বরে ঢাকায় বাতিঘরের দ্বিতীয় শাখা চালু হয়।  বাংলা একাডেমি আয়োজিত অমর একুশে বইমেলায় ২০১৬ সাল থেকে বাতিঘর অংশ নিচ্ছে। মেলায় স্টল সজ্জার জন্য বাতিঘর একাধিকবার পুরস্কৃত হয়েছে। ২০১৯ সালে সিলেটে এবং ২০২৩ সালে রাজশাহীতে বাতিঘরের শাখা চালু হয়।   আউটলেট  বর্তমানে চট্টগ্রাম, ঢাকা, সিলেট এবং রাজশাহীতে বাতিঘরের ছয়টি শাখা রয়েছে।   বাতিঘর চট্টগ্রাম, চট্টগ্রাম প্রেস ক্লাব,  চট্টগ্রাম  বাতিঘর ঢাকা, বিশ্বসাহিত্য কেন্দ্র ভবন, ঢাকা  বাতিঘর ঢাকা, ৪৬ আজিজ সুপার মার্কেট, শাহবাগ  বাতিঘর ঢাকা, রমী মার্কেট, বাংলাবাজার, ঢাকা  বাতিঘর সিলেট, গোল্ডেন সিটি কমপ্লেক্সে, সিলেট  বাতিঘর রাজশাহী, খানসামার চক, রাজশাহী  তথ্যসূত্র  বহিঃসংযোগ     বিষয়শ্রেণী:২০০৫-এ বাংলাদেশে প্রতিষ্ঠিত বিষয়শ্রেণী:২০০৫-এ প্রতিষ্ঠিত বাংলাদেশী কোম্পানি বিষয়শ্রেণী:বাংলাদেশের বই প্রকাশনা কোম্পানি বিষয়শ্রেণী:বাংলাদেশী মার্কা
গণিতে ফ্যাক্সেন অন্তরকল (ফ্যাক্সেন অপেক্ষক নামেও পরিচিত) হলো নিম্নোক্ত যোগজীকরণ     যোগজীকরণটি সুইডিশ পদার্থবিদ হিল্ডিং ফ্যাক্সেনের নামে নামকরণ করা হয়েছে, যিনি ১৯২১ সালে তার পিএইচডি থিসিসে এটি প্রকাশ করেছিলেন।   n-মাত্রিক ফ্যাক্সেন যোগজীকরণ  আরও সাধারণভাবে একে নিম্নোক্ত -মাত্রিক ফ্যাক্সেন যোগজীকরণ হিসাবে সংজ্ঞায়িত করা যায়:     সঙ্গে    এবং   জন্য  এবং     প্যারামিটার  শুধুমাত্র গণনার সুবিধার্থে ধরা হয়েছে।   বৈশিষ্ট্য  ধরা যাক  গামা অপেক্ষককে নির্দেশ করে, তাহলে        এর জন্য স্কোরার অপেক্ষকের সাথে এর নিম্নোক্ত সম্পর্ক রয়েছে      অসীমতট   এর জন্য আমাদের নিম্নোক্ত উপসর্গ রয়েছে        তথ্যসূত্র   বিষয়শ্রেণী:ফাংশন ও ম্যাপিং বিষয়শ্রেণী:গাণিতিক বিশ্লেষণ